KLUBI 700
Kodutu ja heroiinisõltlane.
Logan Lambert elas Baltimore'i peatänavatel.
5 korda rehabilitatsioonikeskustes ja 1 kord vanglas -
ometi ei saanud ta omadega ree peale.
Kuidas aitas siis "Klubi 700" saade
tal vabaneda igaveseks oma sõltuvusest?
Kohe näeme.
Olin täiesti lootusetus seisus.
Olin mõnda aega ühe neiuga suhtes.
Logan Lambert lõpetas 2010. aastal keskkooli,
kui kaotas enda meelest oma eluarmastuse.
Läksime lahku ja ma olin täiesti ribadeks.
Tahtsin lausa surra, kedrates enesetapu mõtteid.
See polnud esimene kord, kui Logan koges hülgamise valu.
See algas, kui ta oli 10-aastane
ja ta ema hakkas jooma ning sõpradega rohkem aega veetma.
Enne seda oli ta pühendunud ema, kes viis oma lapsi isegi kirikusse.
Igatsesin selle sama armastava suhte järele,
mida temaga lapsena omasin.
Kui lapsena haiget sain või pettunud olin,
veetis ema hoopis juues naabrite juures aega.
Ma aga igatsesin, et ta olnuks minuga.
Nii otsis Logan teisi sõprussuhteid, mis tõid talle pidevalt jama kaela.
Ta hakkas peagi kanepit tõmbama ja koolist puuduma.
Tahtsin olla pop ja kuuluda teiste sekka.
Nii oli äge, et mul olid need sõbrad.
Logan kohtas keskkoolis tüdrukut, kes tekitas temas armastatuse tunde.
Kui nad aga lahku läksid, muutus kõik drastiliselt.
Jõudsin omadega väga pimedasse punkti,
täites seda tühimikku uimastitega.
Ma vihkasin elu.
Tundsin end täiesti väärtusetuna ja arvasin, et olen rikkunud oma elu.
Ma ei tahtnud enam elada.
Olin nii suures masenduses.
Logan oli peagi sõltuvuses valuvaigistitest ja heroiinist.
Järgmised 4 aastat uitas ta sihitult ringi,
elades Baltimore'i tänavatel.
Ta käis ka läbi 5 erinevat rehabilitatsioonikeskust,
langedes alati tagasi uimastite küüsi.
Vaatamata uimastite tarbimisele, olin ikka depressioonis
tundes tühjust ja lootusetust.
Kuniks Logan arreteeriti 2014. aastal ja saadeti 14 kuuks vangi.
Seda katse eest röövida bensiinijaama.
Pidin seisma silmitsi tagajärgedega,
sest sellist asja ei pühita lihtsalt vaiba alla
ega unustata.
See on tõsine asi
ja ma kartsin täiega.
Umbes samal ajal andis Logani ema oma elu Jumalale.
Ta palvetas tihti oma poja eest,
saates talle vanglasse nii kirju kui ka Piibli.
Mäletan, kuidas olin öösiti üleval ja palvetasin kogu südamest:
"Jumal, palun kaitse mu pojaraasu."
Logan aga oli huvitatud vaid ühest asjast.
Püüdsin teha, mis suutsin ja elada nii hästi, kui suutsin,
aga oma mõtteis ei jõudnud
vanglast pääsemist ja enda pilve tõmbamist ära oodata.
Mida ta ka mõne kuu möödudes vanglast vabanedes tegi.
See oli 2015. aasta juulis.
Rikkudes tingimisi vabastamisreegleid
saadeti ta aastaks ühte taastusprogrammi,
kus ta kohtas kaassõltlast Donnat.
Nad kolisid peale programmi läbimist kokku
ja ei läinud üldse kaua, kui nad hakkasid heroiini tarbima.
Siis aga jäi Donna rasedaks.
Mu palve nende eest tol ajal oli,
et Jumal ilmutaks end neile kõige ehedamal ja täiemal moel,
äratades ja raputades neid ning murdes narkosõltuvuse väe.
Vaatamata sellele, et Donna oli narkomaan,
said nad endale 2017. a. oktoobris terve tütre.
Sellest hoolimata taheti neilt laps ära võtta,
kuniks jõuti kokkuleppele, et noor pere kolib Barbara juurde
ja elab nende järelvalve all.
Ema nägi kõiki neid aegu ja palvetas me eest
ja Jumal tõesti hakkas mind tõmbama enese ligi.
Tänu võõrutusravile
sai Logan 2018. a. alguseks heroiinist vabaks.
Samas aga langes ilma uimastiteta masendusse,
kaaludes nädal hiljem enesetappu.
Lõpuks hüüdis Logan Jumala poole.
Ütlesn: "Jeesus, kui oled päriselt olemas,
siis ilmuta end mulle.
Lihtsalt ilmuta end mulle."
Just siis kuulis Logan teises toas mängivast telekast häält,
kus eetris oli "Klubi 700".
Seal öeldi: "Kui vajad palvet, helista sellel numbril."
Logan helistas.
Üks naine võttis kõne vastu.
Ütlesin, et olen lootusetu, masenduses, tühi ja murtud.
Ütlesin, et tahan surra, aga samas teada, kas Jeesus on päris
"Palun palvetage mu eest."
Ma ei mäleta, mida ta palus,
aga kõne lõppedes oli Jumal sulatanud mind loiguks
mu magamistoa põrandal.
Hüüdsin vaid: "Jumal andesta, et ma pole uskunud Sinusse.
Oled tõesti, tõesti olemas."
Kohtusin tol hommikul Jeesusega omaenda magamistoas
ja kõik muutus.
Kogu mu valu, murtus ja lootusetus kadusid
ja tühjus, mida olin terve elu püüdnud täita,
sai korraga täidetud.
Peagi peale seda jättis ka Donna uimastid maha
ja andis oma elu Jeesusele.
Nad abiellusid 22. märtsil, 2018.
Jumal tõesti vastas mu palvele, et neist saaks kristlik pere ja vanemad
ja nii kasvatavad nad oma lapsi, tundes kõik Jeesust.
Mul pole olnud enam vähimatki igatsust end pilve tõmmata.
Enesetapu mõtted, masendus ja murtus on kõik läinud.
Jumal vabastas mu hinge ja kõrvaldas need kõik
ja ma tundsin end vabana.
Logan käib täna täiskohaga tööl ja kasvatab rõõmsat perekonda.
Paar korda nädalas käib ta aga Baltimore'i tänavatel.
Mitte uimasteid otsimas,
vaid Jeesuse tingimusteta armastust ja suhet jagamas.
Vahet pole, kui suures patus sa ka ei elaks
või kui koged enesetapu mõtteid, tühjust, masendust ja murtust -
Jeesus saab sind vabastada sellest.
Tahame anda inimestele lootust, et Jeesus on päris ja elav
ja kui Ta päästis meid, suudab Ta päästa ka neid.
See on nii lihtne.
Jeesus Kristus on päriselt olemas.
Vahet pole, kui katki sa oled või millest oled läbi läinud.
Vahet pole, kui koged ka tõsiseid enesetapu mõtteid.
Vahet pole, kui suur narkosõltlane sa oled
või mis iganes muud sõltuvused sul on.
Kõikvõimas Jumal saab teha su vabaks,
sest Ta on tulnud vabastama kõiki seotuid.
Jeesus ütles: "Issanda Vaim on minu peal,
sest Ta on võidnud mind."
Üks asi, milleks Jeesus tuli, oli päästa need, kes on seotud
ja teha nad vabaks.
Osad teist on täna millegagi seotud.
Sa vihkad oma elu.
Sa ei tunne, et oleksid armastatud või hoolitud kellegi poolt
ja sa oled teinud palju vigu.
Ütled seda ka Jumala ees: "Olen teinud nii palju vigu."
Jumal aga ootab, et ütleksid vaid:
"Jumal, mul on nii kahju.
Palun, et andestaksid mulle."
Kui tuled Jumala ette
meelt parandava südame ja murtud ning kahetseva vaimuga,
siis Ta ei tõuka sind ära.
Kui ütled Talle: "Jumal, ma ei suuda enam!",
siis Ta kuuleb ja vastab sulle, kinkides sulle täiesti uue elu.
Tahan, et teeksid midagi väga lihtsat, kui tahad tunda Jumalat.
Oota nüüd hetk ja ära mine kuhugile.
Tahan, et palvetaksid koos minuga.
Kui tahad kogeda rõõmu, rahu ja andestust,
siis palu koos minuga kohe praegu.
Palu koos minuga, öeldes:
Issand Jeesus,
ma olen patune ja tunnen end lootusetuna.
Olen teinud nii palju vigu
ja saanud elus kõvasti haiget.
Sa tead, mis mulle on tehtud,
aga mida olen ka teinud teistele ja iseendale.
Jeesus, ma tean, et surid patuste eest
ja et Sa surid ka minu eest.
Seetõttu palun Sind, Jeesus, et tuleksid mu südamesse
ja elaksid oma elu minu sees.
Tahan tänasest alates elada Sulle ja teenida Sind.
Aitäh Sulle!
Kui palusid selle palve, siis tahan nüüd paluda sinu eest.
Lihtsalt jää veel hetkeks minuga.
Isa, ma palun Jeesuse nimel,
et Püha Vaimu võidmine võiks langeda iga palvetanu üle.
Las kõik ahelad ja saatanlikud sidumised puruneda.
Olge vabad Jeesuse nimes ja väes!
Puuduta neid, Issand!
Aamen ja aamen.
Helista TV7'sse 44 22 227 ja anna meile teada,
kui palvetasid ja andsid oma elu Jumalale.
Kui seda tegid, sirutub Kõikväeline Jumal su poole
ja kingib sulle uhiuue alguse.
Nii et võta TV7'ga ühendust: 44 22 227.
Nägite just võimast tunnistust palvetavast emast.
Järgmisena jagab üks teine ema nippe,
kuidas kasvatada jumalakartlikke poegi.
Kuidas motiveerida ja mitte manipuleerida oma poegi?
Saame peagi teada.
RÕÕM - PÜÜA SEE KINNI!
Poiste meelte ja südamete üle käib tänapäeval metsik lahing.
Tänapäeva põlvkond seisab silmitsi väljakutsetega,
mida varem pole nähtud.
Kuidas saavad siis emad
kasvatada oma poegadest jumalakartlikud mehed?
Rhonda Stoppe on raamatute autor, kõneleja
ja 4 lapse ema.
Ta on pühendunud aitama naisi elada kahetsuste vaba elu.
Omades 30-aastast kogemust ema-, mentori- ja pastori abikaasana,
mõistab ta poiste kasvatamise raskust tänapäeva ühiskonnas.
Oma audioraamatus "Ema kasvatamas poegi meesteks"
näitab ta, kuidas seada selgeid piire ja luua keskkondi,
mis aitab te poegadel sirguda vaimulikult tugevateks meesteks.
Meiega on nüüd Rhonda Stoppe.
Nii tore, et olete meiega! - Hommikust!
Teil on 2 poega ja 2 tütart.
Mis vahe on kasvatada poisse või tüdrukuid?
Päriselt? Palju meil täna aega on?
Mu jaoks polnud tütreid saades mingi saladus,
et neist saavad suureks saades naised.
Hoides aga oma väikest poega süles,
mõtlesin: "Temast saab suureks saades mees."
Meie vanem poeg Tony liitus me perega 15-aastaselt.
Ta kuulus me koguduse noortegruppi, mille olime rajanud Austinis, Texases,
kuigi täna me elame Kalifornias.
Neile otsa vaadates teadsin,
et tahan, et neist kasvaks jumalakartlikud mehed,
kuid samas oli see ka hirmutav.
Teadsin, et ma pole selline ema nagu lootsin, et kord olen.
Me pereelu on olnud kui sõit Ameerika mägedel.
Nii peitus mu motiiv kasvatada üles jumalakartlikud pojad-tütred selles,
milliseks ma ei tahtnud, et nad muutuks,
rohkem, kui mille suunas tahtsin nende südameid juhtida.
Nii otsisin endale mentoreid, sest teadsin, et vajan abi.
Tahtsin kuulda, mida nemad on õppinud.
Piiblis, Tiituse 2. ptk.'s on öeldud,
et vanemad naised õpetavad nooremaid.
Need on need nö "programmid", millega Jumal meid varustab.
Millised väljakutsed sellega kaasnevad?
Sest me kõik teeme ka vigu. Eriti veel kaasaja maailmas.
Usun, et peame olema teadlikud reaalsest vaenlasest,
kes on tulnud hävitama, tapma ja varastama
meie laste elu ja tulevikku.
Mis puutub poegadesse,
siis mu noorem poeg tahtis minna rulaparki,
et seal koos sõpradega aega veeta.
Ma aga ei lubanud, sest see avaldab halba mõju.
Videomängud on noormeeste jaoks tohutult tähelepanu köitev tegur.
Jumal on pannud noorte meeste sisse ühe kire
võita, vallutada ja saavutada midagi.
Taavet oli kõigest 17, kui oli valmis Koljatiga võitlusse astuma.
Selline innukus aga kaob,
kui me pojad täidavad seda tühimikku videomängudega.
Ma ei ütle, et te ei tohiks lubada neil neid üldse mängida.
See on teie ja Jumala vaheline asi.
Küll aga oleme näinud mehega aastate pikkuses kirikutöös
palju noori mehi, kes abielluvad ja kellelt oodatakse,
et nad ei mängiks pidevalt videomänge,
vaid veedaks aega oma perega.
Ometi nad mängivad.
Pornograafia on järgmine hävitav tegur,
mis röövib me noorte meeste meeled ja südamed.
Rõhutate, et pigem tuleb motiveerida ja mitte manipuleerida.
Kuidas seda teha?
Olen alati öelnud emadele,
et armastage oma poegi nende esimese 10 eluaasta jooksul
nii et tolmab.
"Emme armastab sind, emme armastab sind!"
Kui nad aga jõuavad teismeikka, hakkavad nad ema eemale tõrjuma.
Seetõttu, kui hakkame manipuleerima, et nad teeks seda, mis vaja,
tekitab see neis mässumeelsust ja paneb meid neist eemale tõukama.
Selle asemel, et motiveerida neid stiilis:
"Ma tean, milliseks meheks sa tahad saada."
Mõtlen oma poja Brandoni peale, kes on muusik.
Täiesti erakordne muusik.
Nii et kui ta siis küsis üles kasvades,
miks ta ei või seda või toda ilmalikku muusikat kuulata,
ütlesin alati: "Me näeme sinus meest, kelleks Jumal on sind kutsunud.
Me näeme seda muusikat,
mille Ta on pannud su südamesse, et seda Tema auks mängida.
Piiblis on öeldud:
"Nõnda nagu inimene oma südames mõtleb,
sellina ta ka on."
Seetõttu ka, kui laseme sul kuulata vaid imalikku muusikat,
on see ka muusika, mida hakkad kord looma.
Seetõttu, kuniks sa ei oska mõista ja kaitsta seda visiooni,
mille Jumal on su südamesse pannud,
seisame me su kõrval ja aitame sul seda teha."
Brandon, kes on täna 33-aastane,
ütles: "Oleksin tahtnud teile sel hetkel vastu vaielda, aga"
Aga ma treenisin ta aju mõtlema kogu protsessile tervikuna
ja nägema, miks me laseme või ei lase tal teatud asju teha.
Teil on 7 printsiipi jumalakartlike poegade kasvatamiseks
Äkki nimetaksite 2 kõige olulisemat?
Esimene on see,
et kui õpetad oma poega austama sinu autoriteeti,
siis ta teab ka, kuidas austada Jumala autoriteeti.
Teine: olgu sul selge arusaam sellest,
milliseks meheks on Jumal su poja loonud.
Kolmas: juhi oma poega olema iseseisev.
Me pojad võivad sageli mõelda,
et me emadena püüame neid kontrollida.
Mu raamatus on muide peatükk: "Kontrollifriigid toodavad friike".
Mida enam pojad meid eemale tõrjuvad,
seda tugevamini püüame neist kinni hoida.
Meie kultuuriruumis pole poegadele ühtki nö meheks saamise "rituaali",
v.a soovitus "Ära ole memmepoeg!"
Nii et kui me noored teismeeas pojad hakkavad meid eemale tõrjuma,
peame otsustama, et anname neile nende mehelikkuse,
mitte ei sõdi nendega selle pärast.
Te pojad on täna täiskasvanud.
On te vanemaks olemise nipid ajaga muutunud?
Mu palved on muutunud.
Siinkohal üks naljakas lugu.
Tony on lennuväes kolonelleitnantist sõjalendur,
olles saanud sellel alal kõrghariduse.
Kui ta kooli ajal meie juurde kolis,
rääkisime tüdrukutest ja ta lootustest ning unistustest.
Mehed ei kuula
niivõrd silmast-silma rääkides, kuivõrd õlg-õla kõrval istudes.
Kui nad on väikesed,
ütled neile otse silma vaadates kõike, mis tarvis.
Kui Tony oli 15 ja nokitses oma auto kallal,
läksin ta juurde
ja rääkisin temaga kõigest, millest ta rääkida tahtis.
Ja ta kuulas.
Sama oli me poeg Brandoniga.
Nad kuulavad teistmoodi, kui nad on nooremad.
Kui nad aga on täiskasvanud mehed,
peame õpetama neid, kuidas kuulata õlg-õla ja külg-külje kõrval,
valmistades neid ette suhtluseks oma abikaasaga.
Mu raamatus on üks lugu Brandonist,
kus ta tegi mulle mõne kooli etteaste ajal lavalt silma.
Aastaid hiljem istus üks ema, kes oli lugenud mu raamatut,
Brandoni naise Jessie selja taga, kui Brandon laval mängis
ja saatis mulle pildi tekstiga:
"Te poeg teeb nüüd oma naisele lavalt silma."
Mulle nii meeldib see,
sest selleks ju oma poegi kasvatamegi.
Infoks kõigile vaatajatele,
et te leiate rohkem infot kogu teema kohta
Rhonda audioraamatust "Ema kasvatamas poegi meesteks",
mis on tellitav www. amazon.com
Tasuta näidis sellest on leitav ka ekraanil nähtava kodulehe kaudu.
Suur tänu, et olite meiega! Oli tore.
Aitäh kutsumast!
Peagi aga vastused teie küsimustele.
Teresa: "Mu ema süüdistab Jeesust mu õe surmas.
Mida saaksin talle öelda,
et aidata tal saada lahti vihast Jeesuse vastu?
Pat vastab peagi, nii et jääge meiega!
Iga lapse sees
on kangelane,
juht,
sõber,
keegi, kes aitab,
kes teeb, mis on õige
ja unistab kellekski saamisest.
Ometi vajavad nad meie abi selles.
Mida küll teha?
Mida küll öelda?
Kuidas end tunda?
Siin tulebki "Superraamat" appi,
varustades lapsi moraalsete ja vaimsete tõdedega
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga,
saades osa selle uusimatest osadest.
Lisaks kaks koopiat teistega jagamiseks.
Telli "Superraamat" juba täna ja vaata, kuidas imed sünnivad!
Krišna hilines alati oma arvete maksmisega.
Ka oli tal tasumata 4 kuu üüriraha.
Keegi ei tahtnud teda aidata.
Nii kaotas ta soovi hakkama saada ja ellu jääda.
Kust ta siis ikkagi abi ja lootust leidis?
Kohe näete.
Indias elav Krišna kaotas koroona-kriisi ajal töö.
Üksikemana oli tal raskusi pere eest hoolitsemisega,
mistõttu tal tekkisid suured võlad.
Võlgnesin 4 kuu üüriraha.
Samas pidin katma elektri- ja toidukulud.
Keegi ei tahtnud meid aidata,
mistõttu olin kaotanud igasuguse ellujäämise lootuse.
Krišna leidis aga taas lootuse,
kui sai tööd Operatsioon Õnnistus maskide õmbluskojas.
Olen nii õnnelik, et sain võimaluse teenida raha.
Nüüd suudan jälle oma laste eest hoolt kanda.
Nägime, kui kõvasti Krišna pingutas, et oma peret ülal pidada.
Nii kinkisime talle oma isikliku õmblusmasina.
Nüüd saan veelgi kiiremini töötada,
kuna tegu on korraliku ja kõrgtehnoloogia õmblusmasinaga.
Nii saan õmmelda paremaid mudeleid ja säästa rohkem aega.
See on aidanud kasvatada mu sissetulekut.
Kõik mu maksud ja pandeemia ajal tekkinud võlad
on tänaseks tasutud.
Täna olen kindel,
et tulen toime ükskõik, milliste probleemidega elus.
Jumal õnnistagu kõiki, kes annetasid selle õmblusmasina ostuks.
Ütled: "Mina ei tunne seda naist Indias.
Mind polnud seal."
Olid küll, sest sa toetasid meid
ja Operatsioon Õnnistus toetas Krišnat.
Kui imeline kinkida kellelegi elu ja lootust,
kus iganes nad ka poleks.
See on suur rõõm, sest õndsam on anda, kui saada.
See tõesti on.
Näha kellegi abist tingitud rõõmsat nägu.
Kõik, mida Krišna vajas, oli vaid õmblusmasin.
Nüüd on ta elu täiega muutunud ja ta on nii õnnelik,
sest suudab ise end ja oma peret ülal pidada.
See on see, mida te teete, kui liitute Klubi 700'ga.
Nüüd aga küsimuste juurde.
Küsimuste ja Pati ausate vastuste juurde tõesti.
TEIE KÜSIMUSED, MEIE AUSAD VASTUSED
Kris: "Olen viimasel ajal näinud rohkem vaeva
oma suhte kallal Jumalaga.
Mida rohkem aga Piiblit loen, seda ärevamaks muutun.
Kardan, et mu patud on andestamatud ja see hoiab mind öösiti ärkvel.
Mis te sellest arvate?"
Piibli sõnul on Jumala soov,
et keegi ei läheks hukka, aga et kõik jõuaksid tõe tunnetusele.
Jumal on armuline ja andestav Jumal.
Piiblis on salm:
"Kiida mu hing Jehoovat ja kõik, mis mu sees, ta püha nime.
Tema andestab kõik patud ja tervendab kõik haigused."
Jumal andestab teile kõik, mida olete teinud
ja Ta tahab õnnistada teid,
sest Ta tahab, et oleksite osa Tema perest.
Nii ei oska ma muud öelda, kui et peate uskuma Jumala Sõna.
See on selleks, et seda uskuda, mistõttu tehke seda.
Teresa: "Käisin hiljaaegu oma vanematega puhkamas
ja sain teada, et mu ema süüdistab Jeesust
oma tütre (minu õe) surmas, mis toimus 2012. aastal.
Ema ütles: "Ma ei armasta Jeesust, sest Ta võttis minult mu tütre."
Mida saaksin talle öelda,
et aidata tal saada lahti vihast Jeesuse vastu?
Ta on juba üsna eakas
ja ma muretsen ta suhte pärast Jumalaga."
Esiteks on tal Jeesusest vale arusaam ja ma ei tea, millest see on tingitud.
Öelge emale: "Jeesus suri ristil sinu eest.
Ta kannatas su eest, kui Teda peksti ja ristile löödi.
Talle löödi oda külge.
Mis mõttes Ta võttis sinult su tütre, kui Ta andis kogu oma elu su eest?"
See on see, mida ta peab mõistma - Jeesuse surma.
Jeesust peksti ja Talle suruti okaskroon pähe.
Ta kannatas rohkem, kui suudame ettegi kujutada,
sest Ta armastab meid kõiki.
Miks peaks Ta võtma kellegi teilt ära,
kui Ta iseenesest suri te eest, et päästa teid?
Kui te ema ei usu Piiblit, siis on see probleem,
sest sellega määrab ta end ise igavesse hukatusse.
Alan: "Kas sõna "tuulepööris" omab Piiblis mingit erilist tähendust?
Kui oleme palunud mõne olukorra pärast,
mõistes, mille pärast kurjad inimesed on olnud mures,
siis oleme kuulnud oma olukorra üle sõna "tuulepööris".
Kui jüngrid palusid nelipühapäeval, kostis ka taevast tugev tuulekohin.
Tuul sümboliseerib Püha Vaimu.
Nelipühapäeval ilmutasid end nii tuli kui tuul.
Ka suur prohvet Eelija võeti üles taevasse tuulepöörises.
Seda võib nimetada Püha Vaimuks ehk Jumala hinguseks.
On see oluline?
Kui Jumal seda teile ütleb, siis on.
Kuid suur prohvet Eelija
võeti ka tõesti üles taevasse tuulepöörises.
Dulla: "Markuse 9. ptk.'s,
kus isa tõi oma poja Jeesuse juurde tervendamisele,
ütles Jeesus: "Kõik on võimalik sellele, kes usub.”
Isa vastas: Ma usun, aita mind mu uskmatuses!”
Kuidas saab uskuda ja mitte uskuda üheaegselt?"
Usul on erinevaid tasemeid.
Jeesus ütles: "Kui vaid usud."
Ta palus, et mees usuks, et ta poeg saab ime läbi terveks.
Mees ütles: "Ma usun, aita mind mu uskmatuses."
Teisisõnu: "Mul pole piisavalt usku."
Jeesus aga ütles,
et piisab, kui meil on kasvõi sinepiivakese võrragi usku.
Nii suudame või mägesidki liigutada.
Nii et on erinevaid usutasandeid.
Marie: "Miks osad piiblisalmid ütlevad,
et oleme päästetud Jeesuse ristisurma läbi
ja see on meile and Jumalalt,
samas kui teised piiblisalmid ütlevad, et osa meist ei pääse taevariiki.
Arvasin, et oleme kõik päästetud. Lihtsalt taevas saame erinevad tasud.
Olen nüüd segaduses."
Ma pole päris kindel, mida te küsite?
Arvan, et ajate mitu asja sassi.
Küll aga usun, et need, kes usuvad Issandasse,
astuvad surmast ellu.
Kui sa aga ei usu Jumalasse, on teine lugu.
Siin pole küsimus üleüldiselt kehtivast päästest kõigile.
Piibel küll seda ei õpeta.
On inimesi, kes seda teevad, aga see on vale.
Lõpetuseks aga mõte:
"Olge tugevad ja julged kõik, kes te loodate Issanda peale!"
Olge õnnistatud!
Kui vajad rääkida kellegagi, kes hoolib,
helista TV7'sse: 44 22 227 või kirjuta: palve@tv7.ee
Tõlge: Anne-Ly Raukas